## Odluka o izuzimanju nekretnina u k.o. čamagajevci od zabrane prijenosa prava raspolaganja i korištenja

### NN 36/1995 (1.6.1995.), Odluka o izuzimanju nekretnina u k.o. čamagajevci od zabrane prijenosa prava raspolaganja i korištenja

# VLADA REPUBLIKE HRVATSKE

Na temelju članka 5. Zakona o zabrani prijenosa prava raspolaganja i
korištenja određenih nekretnina u društvenom vlasništvu na druge korisnike
odnosno u vlasništvo fizičkih i pravnih osoba ("Narodne novine",
br. 53/90, 61/91, 25/93 i 70/93) Vlada Republike Hrvatske je na sjednici
održanoj 25. svibnja 1995. donijela

## ODLUKU

### O IZUZIMANJU NEKRETNINA U K.O. ČAMAGAJEVCI OD ZABRANE PRIJENOSA PRAVA RASPOLAGANJA I KORIŠTENJA

I

Izuzimaju se od zabrane prijenosa prava raspolaganja i korištenja nekretnine
u k.o. Čamagajevci i to:

- kat. čest. br. 213/1 - kuća i dvor u Čamagajevcima sa 100 a,

- kat. čest. br. 214/ 1 - vrt kuće u Čamagajevcima sa 300 a, oboje upisane
u zk. ul. 83 k.o. Čamagajevci kao vlasništvo Mjesnog NO - Hrvatske seljačke
nabavno-prodajne zadruge Čamagajevaca,

- kat. čest. br. 213/2 - kuća br. 45 sa dvorištem sa 89 a i

- kat. čest. br. 214/2 - vr sa 300 a, obje upisane u zk. u 409. k.o.
Čamagajevci kao općenarodna imovina, organ upravljanja Narodni odbor Općine
Šljivoševci,

sve konfiscirane ranijem vlasniku Haberbusch (Harbuš) Miji iz Čamagajevaca
Odlukom Kotarskog NO D. Miholjac, Upravni odjel, od 16. srpnja 1945. godine,
broj 3871, donijete u provedbi Odluke Antifašističkog vijeća narodnog oslobođenja
Jugoslavije od 21. studenoga 1944. godine o prijelazu u državno vlasništvo
neprijateljske imovine, o državnoj upravi nad imovinom neprisutnih osoba
i o sekvestru nad imovinom koju su okupatorske vlasti prisilno otuđile.

II.

Nekretnine iz točke I. ove Odluke izuzimaju se od zabrane prijenosa
prava raspolaganja i korištenja radi izgradnje društvenog doma i vatrogasnog
spremišta, na ovim nekretninama u Čamagajevcima, Glavna ulica.

III.

Građevinska parcela od nekretnina iz točke I. ove Odluke oblikovat će
se sukladno lokacijskoj dozvoli Županije Osječko-baranjske, Ureda za prostorno
uređenje, stambeno-komunalne poslove, graditeljstvo i zaštitu okoliša Osijek,
Odsjek za prostorno uređenje i zaštitu okoliša, Ispostava Donji Miholjac,
od 28. studenoga 1994. godine, klasa: UP/I-350-05/94-01/72, urbroj: 2158-04/2-01-94-03.

IV.

Utvrđuje se da se zainteresirana osoba - Općina Donji Miholjac, izjavom
od 10. ožujka 1995. godine, klasa: 944-18/95-01/20, urbroj: 21 15/01-02-95-4,
obvezala na obeštećenje prijašnjeg vlasnika Haberbusch Mije iz Čamagajevaca,
odnosno njegovih zakonskih nasljednika iz vrijednosti nekretnina kao kat.
čest. br. 586/ 1- kuća, dvor i voćnjak Dolazak sa 800 a, upisane u zk.
ul. 362 k.o. Čamagajevci, te iz vrijednosti kat.čest. br. 319 - oranica
kod kuće u Čamagajevcima sa 540 a i kat. čest. br. 318 - livada kod kuće
u Čamagajevcima sa 717 a, obje upisane u zk. ul. 454 k.o.Čamagajevci, kao
društveno vlasništvo s pravom korištenja Općine Donji Miholjac, te da je
ova hipotekarna izjava provedena u zemljišnim knjigama koje vodi Općinski
sud u Donjem Miholjcu.

V.

Ova Odluka stupa na snagu danom objave u "Narodnim novinama".

Klasa: 940-01/94-01/01

Urbroj: 5030109-95-22

Zagreb, 25. svibnja 1995.

Predsjednik

**Nikica Valentić**, v. r.

Odluka, NN 36/1995-731